Държавен вестник, бр. 92, 2025 г., стр. 170

СТР.  170	
Д Ъ Р Ж А В Е Н  В Е С Т Н И К 	
БРОЙ  92
(3) Право за самостоятелно извършване на 
гранични проверки и съответният достъп за 
работа с АИС ГК може да се даде на полицей­
ски органи от други направления на дейност 
в ГПУ, преминали обучение и положили ус­
пешно изпит, за които е издадена заповед за 
възлагане на функции от директора на ГДГП.
(4) Полицейските органи с право на са­
мостоятелно извършване на гранични про­
верки, които не са извършвали гранични 
проверки за период от шест и повече месеца, 
преминават обучение за актуализиране на 
професионалната подготовка. Обучението се 
провежда от служител с висок професионален 
опит по план, утвърден от началника на ГКПП.
Чл. 14. (1) Полицейските органи изпълняват 
функциите си на ГКПП в рамките на щат­
но обособени групи или във формирани по 
предложение на началника на ГКПП смени.
(2) Началникът на ГКПП предлага за утвър­
ждаване от началника на ГПУ графиците на 
дежурните смени ежемесечно при спазване на 
нормите за седмична и междудневна почивка.
(3) Графиците на дежурните групи/смени 
следва да осигуряват ефективност на гранич­
ните проверки в зависимост от пътникопотока, 
както и от непрекъснатия режим на работата 
на ГКПП.
Чл. 15. (1) Дежурната група/смяна се ръ­
ководи от началник на група/смяна или от 
командир на отделение или от полицейски 
орган, определен от началника на ГКПП. 
При необходимост в рамките на дежурството 
ръководещият дежурната група/смяна може 
да определи полицейски органи, които да 
организират дейностите по извършване на 
входящи/изходящи гранични проверки, как­
то и на отдалечените преходи/отдалечените 
работни места на съответния ГКПП.
(2) В състава на групата/смяната се включ­
ват полицейски органи, с които да се осигури 
извършване на:
1. гранични проверки на първа линия;
2. гранични проверки на втора линия;
3. експертно-криминалистически дейности.
(3) В състава на групата/смяната може 
да бъдат включени и полицейски органи за 
извършване на:
1. физически проверки на лица, предметите 
в тяхно владение и превозните средства;
2. охрана в зоната на ГКПП;
3. вторични проверки при генерирани 
алармени събития от централните алармени 
системи (ЦАС);
4. контрол чрез системите за видеонаблю­
дение;
5. проверки със специализирани служебни 
кучета.
(4) Когато в щатното разписание на ГКПП 
са предвидени, в състава на дежурната група/
смяна се включват техници по електронна 
техника и системни оператори.
(5) В състава на дежурната група/смяна 
могат да бъдат включени и служители от 
други направления на дейност, включително 
и лица, работещи по трудово правоотношение 
в МВР, за изпълнение на функции по ал. 3.
Чл. 16. По време на дежурството на ГКПП 
всички служители от групата/смяната и прида­
дените служители са подчинени на началника 
на групата/смяната, на командира на отделе­
ние или на ръководещия смяната служител, 
както и на по-висшестоящите началници при 
спазване на йерархичния ред.
Чл. 17. (1) Преди началото на дежурството 
ръководещият дежурната група/смяна про­
вежда инструктаж и извършва първоначално 
разпределение на служителите по работните 
места, което отразява в оперативния дневник 
на ГКПП. Служителят, провеждащ инстру­
ктажа:
1. извършва проверка на състава на гру­
пата/смяната, както и проверка за носене на 
разпореденото униформено облекло, служебна 
карта, пропуск за ГКПП, оръжие и помощни 
средства; при необходимост дава указания за 
отстраняване на констатираните пропуски;
2. запознава дежурната група/смяна с ак­
туалната оперативна обстановка – интензив­
ност на пътникопотока, установени опити за 
нарушение на граничния режим, изменения 
в рисковите профили и др.;
3. информира служителите от дежурната 
група/смяна за настъпили изменения в пра­
вото на Европейския съюз и националното 
законодателство, вътрешноведомствената 
нормативна уредба и новопостъпили указа­
телни и разпоредителни документи, свързани 
с дейността на ГКПП.
(2) Всички последващи промени в разпре­
делението на състава на групата/смяната по 
работни места и времето, в което са извър­
шени, се отразяват в оперативния дневник.
(3) На ГКПП, на които е инсталиран модул 
„Ротация“, промените на работните места се 
отразяват в оперативния дневник с прилагане 
на разпечатка от системата.
(4) На ГКПП, на които няма инсталиран 
модул „Ротация“, ротацията се извършва по 
ред, определен със заповед на директора на 
РДГП.
(5) Видовете дневници, които се водят на 
ГКПП, се определят със заповед на директора 
на ГДГП.